માલ્યાનું આ પ્લેન ખૂબ જ આલિશાન છે. જેટનું ઈન્ટિરિયર કસ્ટમાઈઝ્ડ અને લક્ઝરીથી ભરપૂર છે. સૂત્રો અનુસાર આ જેટની સ્ટાન્ડર્ડ ખાસિયતોને કારણે તેની કિંમત આશરે 100 મિલિયન ડૉલર હતી પણ હરાજીના કારણે અમેરિકન કંપનીને તે ખૂબ ઓછી કિંમતમાં મળી ગયું. અસલમાં આ જેટે છેલ્લા 5 વર્ષથી કોઈ ઉડાન ભરી નથી. એટલે ગ્રાઉન્ડેડ કન્ડિશનને ધ્યાનમાં લેતા આ જેટ આટલા ઓછા ભાવમાં નીલામ થયું. જણાવી દઈએ કે, સર્વિસ ટેક્સ વિભાગે આ જેટને મુંબઈના છત્રપતિ શિવાજી ઈન્ટરનેશનલ એરપોર્ટ પર મૂકી રાખ્યું હતું. આને કારણે એરપોર્ટ ઑથોરિટી બોમ્બે હાઈકોર્ટ પહોંચી હતી.